Quito: 06.11.2006  Obschon mir hei gmeint es sig öppis Gröbers, isch Erni's Problemli schnäu behobä gsi. U das ersch no gratis! Eigentlech hätt mä söuä äs Kabeli wächsle, was aber in ganz Ecuador nid am Lager isch. Keis Wunder, hie fahrt ou niemmer so näs auts Outo! "Muy antiguo", hett dr Mech gmeint zu üsem Outo gmeint! Ds Problem hett är schlussändlech mit chli Chläbband chönnä fixä. Jetz rouscht dr Erni wieder voll  ab...Ds schönä Wätter isch grad perfekt gsi, um Quito ds besichtigä. D Autstadt mit vienä farbigä Gebäude und Chiuchenä hett üs positiv überrascht. Ou dr Blick über d Stadt vom Ussichtspunkt us hett sech glohnt. Nachdäm mir uf dr Terassä no grad äs Bierli mit Quito-Blick hei chönnä gniessä, isch äs höllisches Gwitter ufcho, wo im Durrägä isch usgartet.